శాస్త్రము
ఇంగ్లీషులో ఉన్న రకరకాల మాటలకి సమానార్ధకంగా మనం తెలుగులో శాస్త్రం అన్న ఒక్క మాట వాడతాము. 
ఉదాహరణకి mathematics కి బదులు గణితం, గణిత శాస్త్రం అన్న మాటలు వాడుకలో ఉన్నాయి. Physics అన్న మాటని భౌతికం అని అనం; భౌతిక శాస్త్రం అంటాం. అలాగే chemistry ని రసాయనం అనేసి ఊరుకోకుండా రసాయన శాస్త్రం అంటాం. 
పొతే, biology, zoology, .. వంటి మాటలలోని -logy ని కూడా మనం శాస్త్రం అనే అనువదిస్తాం. logos అన్న ధాతువు అర్థం భాష. 
ఇక genetics, statistics, economics అని -ics తో అంతం అయేవి ఉన్నాయి. వీటినీ మనం శాస్త్రం అనే అంటాం. 
Astronomy, economy మొదలైన మాటలలోని -nomy అంటే లెక్క పెట్టుకోవడం కనుక, astronomy అంటే నక్షత్రాలని లెక్క పెట్టడం, economy అంటే డబ్బుని లెక్క పెట్టడం వగైరా అర్ధాలు వస్తాయి. వీటినీ మనం ఖగోళశాస్త్రం, ఆర్థిక శాస్త్రం అనే అనువదిస్తాము.
ఔషధశాస్త్రం
ఔషధశాస్త్రం సహజవనరుల నుంచి పుట్టిన ఔషధాల గురించిన అధ్యయనం. అమెరికన్ సొసైటీ ఆఫ్ ఫార్మకోగ్నోసీ ఔషధశాస్త్రాన్ని "ఔషధాల యొక్క భౌతిక, రసాయనిక, జీవరసాయనిక మరియు జీవపరమైన గుణాలను, ప్రకృతి మూలానికి చెందిన ఔషధ పదార్థాలను లేదా ఔషధాలుగా కాగలవాటిని, లేదా ఔషధ పదార్థాలను వీటితో పాటు సహజవనరులనుంచి కొత్త ఔషధాల శోధనకు సంబంధించిన అధ్యయనం"గా నిర్వచించింది.